Cika shekaru 76: Wasu muhimman abubuwa 7 a kan Buhari ▷ Legit.ng
Cika shekaru 76: Wasu muhimman abubuwa 7 a kan Buhari
6 months ago 4214 views by Aminu Ibrahim
A yau, Litinin 17 ga watan Disamba ne shugaban Najeriya Muhammadu Buhari ya cika shekaru 76 da haihuwa. Mafi yawancin mutane sun san shi a matsayin shugaban Najeriya amma akwai wasu muhimman abubuwa da kowa ya sani game da shugaban kasar ba.
Ga jerin wasu muhimman abubuwa 7 game da shugaba Muhammadu Buhari:
1. Shugaba Buhari ne da na 23 a gidansu
Shugaba Muhammadu Buhari ne da na 23 a wajen mahaifinsa. Wannan na nuna cewa yana da 'yan uwa 22. An haifi shugaban kasar ne a shekarar 1942.
2. Mahaifin Buhari ya rasu lokacin yana da shekaru 4 a duniya
Mahaifinsa ya rasu a lokacin yana kankanin yaro dan shekaru hudu a duniya amma cikin ikon Allah ya rayu ya zama babban mutum mai daraja da kima a idon duniya kamar yadda muka sani.
3. Ya shiga soja yana da shekaru 19 a duniya
Saboda kishin kasarsa da sha'awar yiwa kasa hidima, shugaba Muhmmadu Buhari ya shiga aikin soja a lokacin yana matashi dan shekara 19 da haihuwa.
4. Buhari yana da shekaru 43 a lokacin da ya zama gwamnan tsohuwar Arewa maso gabas
An nada Shugaba Muhammadu Buhari gwamnan tsohuwar jihar Arewa maso gabas yana da shekaru 43 a duniya. Arewa maso gabas a wancan lokaci yana da jihohi da dama a karkashinsa. Ya kuma mulki jihar Borno na yanzu na kankanin lokaci a baya.
5. Buhari ya yi takarar sau 3 kafin ya yi nasara a 2015
Shugaba Muhammadu Buhari ya yi takarar shugabancin kasa sau uku kafin daga bisani ya yi nasarar lashe zaben a shekarar 2015. Wannan na nuna cewa shi mutum ne mai hakuri da cijewa kan abinda ya sanya a gaba.
6. Buhari ya yi aure sau biyu
Shin ko kun san cewa Aisha Buhari ba itace matar Buhari ta farko ba? Buhari ya fara auren matarsa na farko mai suna Safinatu a shekarar 1985 wadda ta haifa masa yara 5 kafin suka rabu. Daga bisani ya auri Aisha itama ta haifa masa yara biyar. Cikin yaransa 10, Allah ya yiwa biyu rasuwa.
7. Buhari ya samu lambobin yabo daga kasashen duniya
Shugaba Muhammadu Buhari ya samu lambar yabo na girmamawa daga kasashen duniya daban-daban. Cikin kasashen da suka baiwa Buhari lambar yabo akwai kasar Congo da Equitorial Guinea.
Aisha Buhari Latest NewsHausa NewsSiyasar Najeriya Latest NewsYusuf Buhari
Zaben 2019: Ku sa ido a kan Shehu Sani, Danjuma ya gargadi hukumomin tsaro